
Kézdivásárhely főterének revitalizációja és zöldhálózatának felmérése

A tájépítészeti revitalizáció, azaz történelmi vagy régi települési zöldfelületek újbóli életre keltése, olyan beavatkozási forma amely megoldásokat kínál a mai városlakók problémáira a múlt és a hagyományok tiszteletben tartásával. (Małgorzata Wilczkiewicz, Magdalena Wilkosz-Mamcarczyk, 2015). A zöldhálózat pedig nagyjából mindenki számára hozzáférhető, meghatározó növény struktúrával rendelkező terek rendszere. (Almási Balázs 2007).
A kutatásom célja a belvárosi tájépítészeti revitalizáció és zöldhálózat bővítési, megújítási lehetőségének és szükségszerűségének vizsgálata Kézdivásárhelyre vonatkozóan. Ezeknek szerepe a város megújításban, a témához kapcsolódó esettanulmányokon keresztül, megvizsgálva más hasonló erdélyi és külföldi városokat. A város fejlődéstörténetét és archívumait vizsgálva megállapítani a revitalizáció mértékét és módszereit a történeti értékek megóvásával, megvizsgálva, hogy indokolt-e, vagy milyen mértékben indokolt a régi tér visszaállítása. Kiértékelni a zöldhálózat pozitív hatásait nem csak a város ökoszisztémájára, hanem a közegészségügyre. A következő vizsgálatokat végeztem el: település környezete, történelmi analízis, zöldfelületi elemzés, városszerkezeti analízis, a helyszín jelenlegi növényállományának felmérése. Mindezeket a lakósok igényeinek megvizsgálásával egyetemben, kérdőív módszerrel, amely kimutatja a változtatások szükségességének mértékét.
A várt eredmény, hogy a revitalizáció több változata lehetséges és szükséges Kézdivásárhely esetében. Hogy fenntartható legyen, fontos szerepet fog játszani a revitalizált közterek zöldfelületekhez való kapcsolása.



